मुंबई। बॉलीवुड के पब्लिक फिगर माने जाने वाले करन जौहर ने अपनी जिंदगी की सबसे बड़ी खबर को मीडिया की नजर से बचाए रखा। पिछले महीने सरोगेसी के जरिये जुड़वां बच्चों के पिता बने हैं, लेकिन इसकी खबर फैन्स के साथ कल रविवार को शेयर की। हालांकि, बच्चों के जन्म के 7 दिनों बाद ही इनने अपने करीबियों के लिए एक पार्टी भी होस्ट की थी। इनके एक करीबी ने बताया कि करन ने पिता बनने की इच्छा तो जाहिर थी, लेकिन कब, इसकी जानकारी नहीं थी। वहीं, करन का बैनर 'धर्मा प्रोडक्शन' भी इस खबर से सरप्राइज था। प्रोडक्शन हाउस के मुताबिक, इस बात से वो भी बेखबर थे, क्योंकि करन अपना वही रूटीन शेड्यूल फॉलो कर रहे थे। करन की लास्ट फिल्म 'Ae Dil Hai Mushkil' के एक यूनिट मेंबर ने बताया कि करन को बच्चे की बहुत इच्छा थी, क्योंकि पिछले कुछ सालों से उन्हें अकेलापन इतना खल रहा था कि वो एक पपी भी घर ले आए थे। वहीं, सोर्स की मानें तो गौरी खान, करीना कपूर खान और मनीष मल्होत्रा को करन के इस फैसले की जानकारी थी।
hin_Deva